U-I-237/02
Natisni
Opravilna št.:
U-I-237/02
Datum odločitve:
20. 11. 2003
ECLI:
ECLI:SI:USRS:2003:U.I.237.02
Akt:
Zakon o davčnem postopku (Uradni list RS, št. 18/96, 87/97, 82/98, 91/98, 108/99 in 97/01) (ZDavP), 42., 45., 56. in 84. čl.
Izrek:
Pobuda za začetek postopka za oceno ustavnosti 42., 45., 56. in 84. člena Zakona o davčnem postopku (Uradni list RS, št. 18/96, 87/97, 82/98, 91/98, 108/99 in 97/01) se zavrže.
Evidenčni stavek:
Ustavno sodišče zavrže pobudo, če pobudnik v zvezi s svojim položajem ni izkazal, da bi se ta z morebitno razveljavitvijo posameznih izpodbijanih zakonskih določb izboljšal oz. tudi ni navedel konkretnih postopkov, ki bi bili morda v teku in ki bi bili povezani z izpodbijanimi zakonskimi določbami.
Geslo:
1.4.9.2 - Ustavno sodstvo - Postopek - Stranke - Interes.

1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.

1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Gradišar, Ljubljana
Datum vloge:
10. 6. 2002
Vrsta odločitve:
sklep
Vrsta rešitve:
zavrženje
Dokument:
US22861
Dokument v PDF obliki:
U-I-237-02.pdf
116 KB
Prenesite datoteko
U-I-237/02-4
20. 11. 2003
SKLEP
Ustavno sodišče je v postopku za preizkus pobude Janeza Gradišarja iz Ljubljane na seji dne 20. novembra 2003
sklenilo:
Pobuda za začetek postopka za oceno ustavnosti 42., 45., 56. in 84. člena Zakona o davčnem postopku (Uradni list RS, št. 18/96, 87/97, 82/98, 91/98, 108/99 in 97/01) se zavrže.
Obrazložitev
1. Pobudnik je vložil pobudo "za presojo zakonitosti in skladnosti zakonov z Ustavo in drugimi mednarodnimi pogodbami ter načeli mednarodnega prava", katere del, ki se nanaša na Zakon o davčnem postopku (v nadaljevanju ZDavP), je bil izločen in se v predmetni zadevi obravnava kot samostojna pobuda. Kljub siceršnji obširnosti navedb pobudnik izpodbijane določbe ZDavP na koncu pobude zgolj na kratko izpostavi, ker meni, da so v neskladju s 153. in s 155. členom Ustave oziroma da so neustavne, ker naj bi izhajale iz Zakona o gospodarskih družbah (Uradni list RS, št. 30/93 in nasl. - ZGD). V zvezi s pobudnikovim pravnim interesom iz pobude izhaja le, da je podjetnik, ki naj bi zaradi kršitve človekovih pravic oziroma zaradi neskladja domače zakonodaje z evropsko utrpel škodo.
2. Po določbi 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno predlaga, neposredno posega v njegove pravice, pravne interese oziroma pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja (tako npr. v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
3. Glede na to, da pobudnik v zvezi s svojim položajem ne izkazuje, da bi se ta z morebitno razveljavitvijo posameznih izpodbijanih določb ZDavP izboljšal oziroma tudi ne navaja konkretnih postopkov, ki bi bili morebiti v teku in ki bi bili povezani z izpodbijanimi zakonskimi določbami, je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić
zanjo
podpredsednik
dr. Janez Čebulj